D'jor-Mošon-Šopron

D'jor-Mošon-Šopron ( [ˈɟøːr ˈmoʃon ˈʃopron ˈmɛɟɛ]) om üks' Mad'jaranman agjoišpäi. Agjan administrativine keskuz da kaikiš suremb lidn om D'jor.

 Geografijan andmused 
Agj levitase valdkundan lodehes. Röunatab Avstrijanke päivlaskmas (Burgenland-federacijanma) i Slovakijanke pohjoižes, mugažo koumenke agjanke: Komarom-Estergomanke päivnouzmas, Vesprem-agj i Vaš levigatas suves.

Pind om 4 208,05 km².

 Administrativine jagand 
D'jor-Mošon-Šopron-agj jagase seičemeks jarašaks (rajonaks). Edel vn 2013 administrativišt reformad seičeme kišteršegad (rajonad) oli niiden sijas.

 Lidnad 
Neciš agjas om kaks'toštkümne lidnad:
 Beled (Beled)
 Čorn (Csorna)
 Fertöd (Fertőd)
 Fertösentmikloš (Fertőszentmiklós)
 D'jor (Győr) — administrativine keskuz
 Janoššomorj (Janossomorja)
 Kapuvar (Kapuvár)
 Leben' (Lébény)
 Mošonmad'jarovar (Mosonmagyaróvár)
 Pannonhal'm (Pannonhalma)
 Šopron (Sopron, agjan toine järed lidn)
 Tet (Tét)

Lidnoihe ližaks, agjas om 171 žilod, niiden kesken nell' oma sured žilod.

 Eläjad 
Vn 2011 Mad'jaranman rahvahanlugemižen mödhe agjan ristitišt oli 447 985 eläjad, vl 2015 — 452 638 eläjad. Vl 2018 agjan eläjaiden lugu oli 461 618 ristitud, se lugu oli kaikiš suremb kaikes aigas. Nügüd'aigan se om üks'jäine valdkundan agj ližadujanke ristitištonke.

Uskondan mödhe (2011): riman katolikad — 54,3 %, lüteranižusen polenpidajad — 4,7 %, kal'vinistad — 3,3 %, grekan katolikad — 0,2 %, toižed uskojad — 1,0 %, religijatomad — 9,2 %, ateistad — 1,0 %, märhapanendata — 26,3 %.

 Irdkosketused 
 D'jor-Mošon-Šopron-agjan oficialine sait (gymsmo.hu).